## Odluka o izuzimanju nekretnine u k.o. Split od zabrane prijenosa prava raspolaganja i korištenja

### NN 42/1996 (28.5.1996.), Odluka o izuzimanju nekretnine u k.o. Split od zabrane prijenosa prava raspolaganja i korištenja

# VLADA REPUBLIKE HRVATSKE

Na temelju članka 5. Zakona o zabrani prijenosa prava raspolaganja i
korištenja određenih nekretnina u društvenom vlasništvu na druge korisnike
odnosno u vlasništvo fizičkih i pravnih osoba ("Narodne novine", br. 53/90,
61/91, 25/93 i 70/93), Vlada Republike Hrvatske je na sjednici održanoj
23. svibnja 1996. godine, donijela

## **ODLUKU**

### **O IZUZIMANJU NEKRETNINE U K.O. SPLIT OD ZABRANE PRIJENOSA PRAVA RASPOLAGANJA I KORIŠTENJA**

I.

Izuzima se od zabrane prijenosa prava raspolaganja i korištenja nekretnina
u k.o. Split, i to dio čest. zem. 400/l površine 2 264 m˛ (koja po izvršenoj
parcelaciji nosi oznaku 400/21), upisane u z.k. ul. broj 15355 kao vlasništvo
Grada Splita, a koja je nastala po provedenoj deposedaciji zemljišta tijekom
1972. i 1973. godine od čest. zem. 402/2, 402/4, 393/1, 393/2 i 398/3 sve
k.o. Split, a koje su prenesene u društveno vlasništvo u provedbi Zakona
o određivanju građevinskog zemljišta u gradovima i naseljima gradskog karaktera
("Narodne novine", broj 30/68).

II.

Nekretnina iz točke I. ove Odluke izuzima se od zabrane prijenosa prava
raspolaganja i korištenja radi davanja u vlasništvo novooblikovane građevinske
parcele, označene kao čest. zem. 400/21, k.o. Split, površine 2 385 m˛,
u čiji sastav je ušla i ova nekretnina, Župi Sv. Ivana Krstitelja u Splitu,
radi izgradnje Župskog centra - katoličke crkve i župske kuće s pratećim
sadržajima, sukladno Uvjerenju o uvjetima uređenja prostora Sekretarijata
prostornog uređenja, graditeljstva i komunalnih djelatnosti Općine Split
od 10. ožujka 1993. godine, klasa: 350-05/92-01/00170, urbroj: 2181-08-05-02-92-07
i Prijavnim listovima Ureda za katastarsko-geodetske poslove Split, Županije
Splitsko-Dalmatinske od 23. prosinca 1994. godine i od 15. siječnja 1995.
godine.

III.

Utvrđuje se da se Grad Split, Odlukom s hipotekarnom izjavom na č. zem.
3089/44 i č. zem. 3089/48 sve k.o. Žrnovnica, radi izgradnje Župskog centra
- katoličke crkve i župne kuće na predjelu Trstenik u Splitu od 5. prosinca
1995. godine, klasa: 021-01/95-01/102, urbroj: 2181/01-01/95-1, obvezao
na obeštećenje prijašnjih vlasnika (Stjepana Leko pok. Petra za čest. zem.
393/1 iz z.k. ul. broj 6304 k.o. Split, Josip, Ande i Grete Cvik - Stanislavovih
i Stanislave Cvik pok. Andrije za čest. zem. 393/2 iz z.k. ul. broj 11555
k.o. Split, Mije Milavića Ivanovog i Marije Milavića žene Mije za čest.
zem. 402/4 iz z.k. ul. broj 11488 k.o. Split, Antu Rodića, pok. Bože za
čest. zem. 402/2 iz z.k. ul. broj 13105 k.o. Split, Marka Balića pok. Grge
i Marije Balić žene Marka za čest. zem. 398/3 iz z.k. ul. broj 12709 k.o.
Split) odnosno njihovih zakonskih nasljednika iz vrijednosti nekretnina
označenih kao čest. zem. 3089/44 - pašnjak s 7702 m˛ upisane u z.k. ul.
broj 1280, k.o. Žrnovnica, kao vlasništvo Grada Splita i čest. zem. 3089/48
- pašnjak s 3 270 m˛, upisane u z.k. ul. broj 1281, k.o. Žrnovnica, kao
vlasništvo Grada Splita, te da je ova hipotekarna izjava provedena u zemljišnim
knjigama koje vodi Općinski sud u Splitu.

IV.

Ova Odluka stupa na snagu danom objave u "Narodnim novinama".

Klasa: 940-01/96-01/01

Urbroj: 5030107-96-29

Zagreb, 23. svibnja 1996.

Predsjednik

**mr. Zlatko Mateša,** v. r.

Odluka, NN 42/1996-834